K online konzultácii od vás budeme potrebovať zaslať čo najdetailnejšie fotografie vašich zubov. Na fotografiách by mali byť vaše zuby v úsmeve, aby sme mali predstavu ako Vám je zuby prirodzene vidieť, zároveň ale budeme potrebovať fotografie zubov s odtiahnutými perami. Dôležité je zachytiť zhryz teda ako vám zuby do seba zapadajú. Fotografiu urobte ideálne spredu, ale aj z bokov. Rovnako ak viete o úseku, ktorý je problematický (je tam chýbajúci/zlomený zub/zle uložený zub), snažte sa detailne odfotiť aj ten. Pokiaľ máte k dispozícii panoramatickú rontgenovú snímku svojich zubov, pripojte aj tú. Pokiaľ ju k dispozícii nemáte, napíšte nám vašu mailovú adresu, zašleme vám žiadanku na jej zhotovenie na rtg pracovisku pre ktoré sa rozhodnete. Pri osobnej konzultácii vám snímku zhotovíme u nás bezplatne. K fotografiám a snímke určite pripojte aj popis vášho problému, čo by ste chceli na zuboch zmeniť/čo vás trápi a aká je vaša predstava o ošetrení a jeho výsledku. Online konzultácia je bezplatná. Pokiaľ by ste sa rozhodli radšej pre osobnú konzultáciu, ktorá je vždy najideálnejšia, radi vám ponúkneme vhodný termín, na ktorý sa telefonicky objednáte na našom čísle 0948 259 169.